Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: (1) Az adózás rendjéről szóló 1990. évi XCI. törvény
Paragraph Index: 264

(1) A KKI az Art. 48/H—48/I. §-a szerinti külföldről érkező megkeresés alapján a megkeresés kézhezvételéről szóló értesítés napjától számított egy éven belül tájékoztatja a megkereső hatóságot a megkeresés teljesítése érdekében lefolytatott végrehajtási eljárás eredményéről. Amennyiben az adótartozás belátható időn belül nem hajtható be, illetve biztosítási intézkedés nem foganatosítható, a KKI az indokok feltüntetésével tájékoztatja erről a megkereső hatóságot. Ha a KKI az Art. 48/J. §-a alapján a behajtás iránti megkeresés teljesítését elutasítja, erről az elutasítás alapjául szolgáló ok megjelölésével írásban értesíti a megkereső hatóságot. A KKI az értesítést a megkeresés kézhezvételétől számított hat hónapon belül küldi meg a megkereső hatóság részére.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes